text: Staddur uttanlands týsmorgunin 26. apríl 2022 komu boðini um, at vinur, skyldmaður og samverkamaður okkara í EvR í so mong ár, Dánjal, var heimkallaður til Harran hesa náttina. Hóast tað ikki kom heilt óvæntað, so kann ein ikki annað enn gerast hugtungur og hugsunarsamur, tá skilnaðurin soleiðis gerst veruleiki. Tað, sum eina slíka løtu tó ger allan munin, er at vita, sum Dánjal sjálvur segði, tá vit í síðstu viku tosaðu saman fyri seinastu ferð: Vit síggjast hinumegin!
text: #000000
text: Sum samverkamaður og nevndarlimur í Evangelisku Røddini, EvR, hevur Dánjal, líka síðani hann tók við í hesi sjálvbodnu tænastu í 1983, í útvið 40 ár, roynst sum ein sera nærlagdur, dugnaligur og hjálpsamur álitismaður. Hetta var í tíðini, tá EvR-sendingarnar vóru sendar á millumbylgju frá Trans World Radio í Monte Carlo.
text: #000001
text: Grundað á tøkniligu menningina innan kringvarp og samskifti, varð í 1990 avgjørt at steðga við millumbylgjusendingunum frá TWR, og leggja á annan bógv. Eftir at føroyska kringvarpslógin var broytt og loftmiðlaeinkarrætturin avtikin, var Dánjal ein teirra, sum var sannførdur um, at vit áttu at arbeiða fyri at fara undir útvarpssendingar í Føroyum gjøgnum nærvarp. Heldur enn at seta á stovn egið nærvarp, samtykti EvR-nevndin at kanalisera evangelisku sendingarnar út gjøgnum nýstovnaðu kringvarpsrásina Rás 2, seinni R7 og Radio.fo, ið so við og við kom at røkka um alt landið.
text: #000002
text: Mynd: Dánjal við myndatólið til seinastu stroymingina úr Ebenezer hin 6. mars 2022
text: #000004
text: Líka síðani almenna kringvarpið byrjaði at senda sjónvarpsmøtir frá ymisku samkomunum um landið, hevur Dánjal verið fastur myndamaður. Hann hevði sera gott eyga fyri myndagóðskuni.
text: #000005
text: Dánjal hevði stak góðar hendur til verkligt arbeiði. Hann stóð í høvuðsheitum fyri innrættingini av nýggja EvR studio-1 eftir umbyggingina í Ebenezer. Hann var eisini við til at skipa fyri og seta á stovn EvR Studio-2 úti á Fløtum í 90-unum. Hetta studio hevur verið karmur um fleiri fløguútgávur.
text: #000008
text: Eitt tað seinasta avrikið, Dánjal ynskti at fáa frá hondini, var at fáa valt um hesi húsini, og skift vindeygu og hurðar, áðrenn veturin kom. Í desember mánað 2021, fyri jól, var hetta arbeiðið fullført, ikki minst av hansara ágrýtni.
text: #000011
text: Frá nevndini í Evangelisku Røddini vilja vit bera Dánjali tøkk fyri hansara stóra trúfesti og ótroyttiliga arbeiði fyri at breiða gleðiboðskapin út til alt Føroya fólk.
text: #000012
text: 9 fyrilestrar eftir Andrew W. Sloan
text: #000024